**บทที่ ๕**

**สรุปและอภิปรายผลการประเมินคุณธรรมและความโปร่งใสในการดำเนินงาน**

**ขององค์การบริหารส่วนตำบลโค้งยาง**

 การศึกษาวิจัยการติดตามประเมินผลการดำเนินงานตามโครงการประเมินคุณธรรมและความโปร่งใสในการดำเนินงานขององค์การบริหารส่วนตำบลโค้งยาง อำเภอสูงเนิน จังหวัดนครราชสีมา (Integrity and Transparency Assessment: ITA) ประจำปีงบประมาณ พ.ศ. ๒๕๖๐ มีวัตถุประสงค์เพื่อจัดทำข้อเสนอแนะแก่องค์การบริหารส่วนตำบลโค้งยาง อำเภอสูงเนิน
จังหวัดนครราชสีมา สำหรับการปรับปรุงหรือพัฒนาเรื่องคุณธรรมและความโปร่งใสในการดำเนินงาน โดยใช้ระเบียบวิธีวิจัยแบบผสานวิจัย (Mixed Method) โดยผสานผสานในการวิจัยเชิงคุณภาพและการวิจัยเชิงปริมาณ มีวิธีการศึกษาใน ๒ แนวทาง คือ การวิจัยจากเอกสาร (Document Research) และการวิจัยจากแบบสำรวจกลุ่มตัวอย่าง (Sample Survey Research)

พื้นที่เป้าหมายในการสำรวจและประเมินผล คือ องค์การบริหารส่วนตำบลโค้งยาง อำเภอสูงเนิน จังหวัดนครราชสีมา โดยมีเครื่องมือในการวิจัย จำนวน ๓ แบบ ได้แก่ ๑) แบบสำรวจ Internal Integrity & Transparency Assessment: IIT เป็นการประเมินจากข้อคิดเห็นของเจ้าหน้าที่ภายในองค์การบริหารส่วนตำบลโค้งยาง ที่มีอายุงานตั้งแต่ ๑ ปีขึ้นไป ใช้วิธีการสุ่มตัวอย่างแบบชั้นภูมิ (Stratified Systematic Sampling) จำนวน ๒๒ คน ๒) แบบสำรวจ External Integrity & Transparency Assessment : EIT เป็นการประเมินจากข้อคิดเห็นของผู้รับบริการหรือผู้มีส่วนได้ส่วนเสียขององค์การบริหารส่วนตำบลโค้งยาง กลุ่มประชากรเป้าหมาย คือ ผู้รับบริการหรือผู้มีส่วนได้ส่วนเสียของหน่วยงานภาครัฐในรอบ ๑ ปีงบประมาณ พ.ศ. ๒๕๖๐ ใช้วิธีการสุ่มอย่างง่าย ด้วยวิธีการจับสลาก กระจายตามภาระงานขององค์กรปกครองส่วนท้องถิ่น จำนวน ๑๐๐ คน และ ๓) แบบสำรวจ Evidence – Based Integrity & Transparency Assessment: EBIT เป็นการประเมินการปฏิบัติงานของหน่วยงานภาครัฐในปีงบประมาณ
พ.ศ. ๒๕๖๐ โดยใช้หลักฐานเชิงประจักษ์

ในการประมวลผลและการวิเคราะห์ข้อมูลนั้น ได้ใช้โปรแกรมคอมพิวเตอร์สำเร็จรูปทางสถิติในการวิเคราะห์ข้อมูล และนำเสนอข้อมูลด้วยค่าสถิติอย่างง่าย คือ จำนวน (Frequency) และค่าร้อยละ (Percentage) ซึ่งผู้ประเมินนำเสนอด้วยตาราง และแผนภาพประกอบคำบรรยาย ทั้งโดยภาพรวม จำแนกตามงานรายด้าน ผลการประเมินสามารถนำมาสรุปได้ดังนี้

**๕.๑ สรุปผลการประเมิน**

 ผลการประเมินตามโครงการประเมินคุณธรรมและความโปร่งใสในการดำเนินงานขององค์การบริหารส่วนตำบลโค้งยาง อำเภอสูงเนิน จังหวัดนครราชสีมา (Integrity and Transparency Assessment: ITA) ประจำปีงบประมาณ พ.ศ. ๒๕๖๐ แบ่งออกเป็น ๒ ประเด็นหลัก ได้แก่ สรุปข้อมูลทั่วไปของกลุ่มตัวอย่าง และ สรุปผลคะแนนการประเมิน โดยมีรายละเอียดดังต่อไปนี้

 ๕.๑.๑ สรุปข้อมูลทั่วไปของกลุ่มตัวอย่าง

 การประเมินคุณธรรมและความโปร่งใสในการดำเนินงานขององค์การบริหารส่วนตำบลโค้งยาง มีการวิจัยจากแบบสำรวจกลุ่มตัวอย่าง (Sample Survey Research) โดยจัดเก็บข้อมูลเกี่ยวกับข้อคิดเห็นจากกลุ่มตัวอย่างที่ตอบคำถามตามแบบสำรวจ External Integrity & Transparency Assessment คือ ผู้รับบริการหรือผู้มีส่วนได้ส่วนเสีย และแบบสำรวจ Internal Integrity & Transparency Assessment คือ บุคลากรภายใน ที่มีอายุงานตั้งแต่ ๑ ปีขึ้นไปจากกลุ่มตัวอย่างจำนวน ๑๒๒ คน ส่วนใหญ่เป็นผู้รับบริการหรือผู้มีส่วนได้ส่วนเสียร้อยละ ๘๑.๗๙ และบุคลากรในหน่วยงาน ร้อยละ ๑๘.๐๓

 บุคลากรภายในองค์การบริหารส่วนตำบลโค้งยาง ที่มีอายุงานตั้งแต่ ๑ ปีขึ้นไป ส่วนใหญ่มีอายุระหว่าง ๔๑-๖๐ ปี ร้อยละ ๕๙.๐๙ รองลงมา อายุระหว่าง ๒๐-๔๐ ปี ร้อยละ ๔๐.๙๑ เป็นเพศหญิง ร้อยละ ๖๘.๑๘ เพศชาย ร้อยละ ๓๑.๘๒ ส่วนใหญ่มีการศึกษาระดับปริญญาตรี ร้อยละ ๔๕.๔๕ รองลงมาระดับต่ำกว่าปริญญาตรี ร้อยละ ๓๑.๘๒ ระดับตำแหน่งส่วนใหญ่เป็นลูกจ้าง/พนักงานจ้าง ร้อยละ ๓๑.๘๒ รองลงมา เป็นข้าราชการระดับปฏิบัติงาน – เชี่ยวชาญ ร้อยละ ๒๗.๒๗ โดยส่วนใหญ่มีระยะเวลาการปฏิบัติงานในหน่วยงาน ๕-๑๐ ปี ร้อยละ ๕๐ รองลงมา คือ ๑๑-๒๐ ปี ร้อยละ ๒๗.๒๗ ตามลำดับ

 ผู้รับบริการหรือผู้มีส่วนได้ส่วนเสียขององค์การบริหารส่วนตำบลโค้งยาง ในปีงบประมาณ พ.ศ. ๒๕๖๐ มีจำนวนกลุ่มตัวอย่างทั้งหมด ๑๐๐ ราย กระจายตามภาระงานที่มารับบริการขององค์กรปกครองส่วนท้องถิ่น พบว่า พบว่า ผู้รับบริการหรือผู้มีส่วนได้ส่วนเสีย ส่วนใหญ่ อายุ ๔๑ – ๖๐ ปีร้อยละ ๕๗.๐๐ รองลงมา มากกว่า ๖๐ ปี ร้อยละ ๓๒.๐๐ เป็นเพศหญิง ร้อยละ ๖๑.๐๐ และเป็นเพศชาย ร้อยละ ๓๙.๐๐ ส่วนใหญ่มีการศึกษาระดับต่ำกว่าปริญญาตรี ร้อยละ ๘๙.๐๐ และมีอาชีพอื่นๆ (เกษตรกร รับจ้าง และอาชีพอิสระ เป็นต้น) ร้อยละ ๕๒.๐๐ ตามลำดับ

 ๕.๑.๒ สรุปผลคะแนนการประเมินคุณภาพและความโปร่งใส ในการดำเนินงานขององค์การบริหารส่วนตำบลโค้งยาง อำเภอสูงเนิน จังหวัดนครราชสีมา

 ผลการประเมินตามโครงการประเมินคุณธรรมและความโปร่งใสในการดำเนินงานขององค์การบริหารส่วนตำบลโค้งยาง (Integrity and Transparency Assessment : ITA) ประจำปีงบประมาณ พ.ศ. ๒๕๖๐ พบว่า โดยภาพรวมมีคะแนนเฉลี่ย ร้อยละ ๙๐.๘๑ ซึ่งถือว่า มีคุณธรรมและความโปร่งใสในการดำเนินงานในระดับสูงมาก โดยได้คะแนนตัวชี้วัดวัฒนธรรมคุณธรรมในองค์กร สูงที่สุด เท่ากับร้อยละ ๙๖.๔๙ ซึ่งอยู่ในระดับสูงมาก ส่วนคะแนนตัวชี้วัดที่ได้คะแนนต่ำที่สุด คือ ความโปร่งใส เท่ากับ ร้อยละ ๘๔.๘๙ ซึ่งอยู่ในระดับสูงมาก

 เมื่อพิจารณาโดยจำแนกตามกรอบแนวคิดในการวิจัย จำนวน ๕ ดัชนี พบว่า

 ๑. ดัชนีความโปร่งใส (Transparency Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียและจากหลักฐานเชิงประจักษ์ (Evidence - Based) บนพื้นฐานข้อเท็จจริงจากเอกสาร/ หลักฐานต่างๆ ในการดำเนินงานของหน่วยงาน แบ่งเป็น ๒ ตัวชี้วัดหลัก คือ การให้ เปิดเผย และเข้าถึงข้อมูล มี ๒ ตัวชี้วัดย่อย และ การมีส่วนร่วมของผู้มีส่วนได้ส่วนเสีย มี ๒ ตัวชี้วัดย่อย ผลคะแนนภาพรวม พบว่า ตัวชี้วัดความโปร่งใสกำหนดค่าน้ำหนัก
ร้อยละ ๒๖ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๘๔.๘๙ และคะแนนหลังถ่วงน้ำหนัก ร้อยละ ๒๒.๐๗

 ๒. ดัชนีความพร้อมรับผิด (Accountability Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียเจ้าหน้าที่ในหน่วยงาน และเอกสารหลักฐานเชิงประจักษ์แบ่งเป็น ๒ ตัวชี้วัดหลัก คือ ความพร้อมรับผิด มี ๒ ตัวชี้วัดย่อย และเจตจำนงสุจริต มี ๑ ตัวชี้วัดย่อย ผลคะแนนภาพรวม พบว่า ตัวชี้วัดดัชนีความพร้อมรับผิด ค่าน้ำหนัก ร้อยละ ๑๘ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๓.๖๘ และคะแนนหลังถ่วงน้ำหนัก ร้อยละ ๑๖.๘๖

 ๓. ดัชนีความปลอดจากการทุจริตในการปฏิบัติงาน (Corruption – Free Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียเจ้าหน้าที่ในหน่วยงาน และเอกสารหลักฐานเชิงประจักษ์ แบ่งเป็น ๓ ตัวชี้วัดหลัก คือ การถูกชี้มูลความผิด มี ๑ ตัวชี้วัดย่อย การทุจริตต่อหน้าที่ มี ๒ ตัวชี้วัดย่อย และความปลอดจากทุจริตเชิงนโยบายมี ๑ ตัวชี้วัดย่อย ผลคะแนนภาพรวม พบว่า ตัวชี้วัดดัชนีความปลอดจากทุจริตในการปฏิบัติงาน ค่าน้ำหนัก ร้อยละ ๒๒ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๓.๒๓ และคะแนนหลังถ่วงน้ำหนัก
ร้อยละ ๒๐.๕๑

 ๔. ดัชนีวัฒนธรรมคุณธรรมในองค์กร (Integrity Culture Index) โดยประเมินจากมุมมองความคิดเห็นของเจ้าหน้าที่ในหน่วยงาน และเอกสารหลักฐานเชิงประจักษ์ แบ่งเป็น ๓ ตัวชี้วัดหลัก คือ การสร้างวัฒนธรรมสุจริตในหน่วยงาน มี ๓ ตัวชี้วัดย่อย การป้องกันผลประโยชน์ทับซ้อน มี ๑ ตัวชี้วัดย่อย และการป้องกันและปราบปรามทุจริตในหน่วยงาน มี ๒ ตัวชี้วัดย่อย
ผลคะแนนภาพรวม พบว่า ตัวชี้วัดดัชนีวัฒนธรรมคุณธรรมในองค์กร ค่าน้ำหนัก ร้อยละ ๑๖.๐๐ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๖.๔๙ และคะแนนหลังถ่วงน้ำหนัก
ร้อยละ ๑๕.๔๔

 ๕. ดัชนีคุณธรรมการทำงานในหน่วยงาน (Work Integrity Index) โดยประเมินจากมุมมองความคิดเห็นของเจ้าหน้าที่ในหน่วยงาน ผู้มีส่วนได้ส่วนเสีย และเอกสารหลักฐานเชิงประจักษ์ แบ่งเป็น ๒ ตัวชี้วัดหลัก คือ มาตรฐานและคุณธรรมในการปฏิบัติงาน มี ๒ ตัวชี้วัดย่อย
และคุณธรรมในการบริหารงาน มี ๔ ตัวชี้วัดย่อย ผลคะแนนภาพรวม พบว่า ตัวชี้วัดดัชนี
วัฒนธรรมคุณธรรมในการทำงานในหน่วยงาน ค่าน้ำหนัก ร้อยละ ๑๘.๐๐ โดยคะแนนที่ได้
(ยังไม่ถ่วงน้ำหนัก) คิดเป็นร้อยละ ๘๘.๔๘ และคะแนนหลังถ่วงน้ำหนัก ร้อยละ ๑๕.๙๓

**๕.๒ อภิปรายผลการประเมิน**

 การวิเคราะห์และสังเคราะห์ผลคะแนนการประเมินคุณธรรมและความโปร่งใสในการดำเนินงานของ องค์การบริหารส่วนตำบลโค้งยาง อำเภอสูงเนิน จังหวัดนครราชสีมา มีการประเมินจากข้อมูลการรับรู้ (Perception – Based) และจากข้อมูลจากระบบของหน่วยงาน (Evidence –Based) ร่วมกัน โดยทุกดัชนีชี้วัดทั้ง ๕ ประเด็น คือ ดัชนีความโปร่งใส ดัชนีความพร้อมรับผิด ดัชนีความปลอดจากทุจริตในการปฏิบัติงาน วัฒนธรรมคุณธรรมในองค์กร และคุณธรรมการทำงานในหน่วยงาน มีรายละเอียดดังนี้

 ๕.๒.๑ ดัชนีความโปร่งใส (Transparency Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียและจากหลักฐานเชิงประจักษ์ (Evidence - Based) บนพื้นฐานข้อเท็จจริงจากเอกสาร/ หลักฐานต่างๆ ในการดำเนินงานของหน่วยงาน แบ่งเป็น ๒ ตัวชี้วัดหลัก คือ การให้ เปิดเผย และเข้าถึงข้อมูล มี ๒ ตัวชี้วัดย่อย และ การมีส่วนร่วมของผู้มีส่วนได้ส่วนเสีย มี ๒ ตัวชี้วัดย่อย ผลคะแนนภาพรวม พบว่า ตัวชี้วัดความโปร่งใสกำหนดค่าน้ำหนัก ร้อยละ ๒๖ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๘๔.๘๙ และคะแนนหลังถ่วงน้ำหนัก ร้อยละ ๒๒.๐๗ในส่วนการให้ เปิดเผย และเข้าถึงข้อมูล ได้คะแนนเท่ากับร้อยละ ๗๙.๖๘ ซึ่งอยู่ในระดับสูง และ การมีส่วนร่วมของผู้มีส่วนได้เสีย ได้คะแนนเท่ากับร้อยละ ๙๓.๒๒ ซึ่งอยู่ในระดับสูงมาก

จุดเด่น – หน่วยงานมีความโดดเด่นด้านการให้ เปิดเผย และการเข้าถึงข้อมูลของหน่วยงาน และการมีส่วนร่วมในการดำเนินงานของผู้มีส่วนได้ส่วนเสีย ตลอดจนมีระบบร้องเรียนที่มีมาตรฐาน

จุดที่ควรพัฒนา – หน่วยงานควรเพิ่มหลักฐานเชิงประจักษ์ในบางประเด็น เพื่อความสมบูรณ์ของดัชนีความโปร่งใสในการประเมินครั้งถัดไป นั้นคือ จำนวนโครงการที่มีการดำเนินการเกี่ยวกับการเปิดเผยข้อมูลการจัดซื้อจัดจ้าง

 ๕.๒.๒ ดัชนีความพร้อมรับผิด (Accountability Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียเจ้าหน้าที่ในหน่วยงาน และเอกสารหลักฐานเชิงประจักษ์แบ่งเป็น ๒ ตัวชี้วัดหลัก คือ ความพร้อมรับผิด มี ๒ ตัวชี้วัดย่อย และเจตจำนงสุจริต มี ๑ ตัวชี้วัดย่อย ผลคะแนนภาพรวม พบว่า ตัวชี้วัดดัชนีความพร้อมรับผิด ค่าน้ำหนัก ร้อยละ ๑๘ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๓.๖๘ และคะแนนหลังถ่วงน้ำหนัก ร้อยละ ๑๖.๘๖ โดยความพร้อมรับผิด ได้คะแนนเท่ากับร้อยละ ๘๙.๐๔ ซึ่งอยู่ในระดับสูงมาก และเจตจำนงสุจริต ได้คะแนนเท่ากับร้อยละ ๙๗.๙๗ ซึ่งอยู่ในระดับสูงมาก

 จุดเด่น – ผู้บริหารหน่วยงานมีคุณธรรมและธรรมาภิบาลสูงมาก ที่จะมุ่งนำให้หน่วยงานเป็นองค์กรที่โปร่งใสและปราศจากการทุจริต

 ๕.๒.๓ ดัชนีความปลอดจากการทุจริตในการปฏิบัติงาน (Corruption – Free Index) โดยประเมินจากมุมมองความคิดเห็นของผู้รับบริการหรือผู้มีส่วนได้ส่วนเสียเจ้าหน้าที่ในหน่วยงาน และเอกสารหลักฐานเชิงประจักษ์ แบ่งเป็น ๓ ตัวชี้วัดหลัก คือ การถูกชี้มูลความผิด มี ๑ ตัวชี้วัดย่อย การทุจริตต่อหน้าที่ มี ๒ ตัวชี้วัดย่อย และความปลอดจากทุจริตเชิงนโยบายมี ๑ ตัวชี้วัดย่อย ผลคะแนนภาพรวม พบว่า ตัวชี้วัดดัชนีความปลอดจากทุจริตในการปฏิบัติงาน ค่าน้ำหนัก
ร้อยละ ๒๒ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๓.๒๓ และคะแนนหลังถ่วงน้ำหนัก ร้อยละ ๒๐.๕๑ โดยการถูกชี้มูลความผิด ได้คะแนนเท่ากับร้อยละ ๑๐๐.๐๐ ซึ่งอยู่ในระดับสูงมาก การทุจริตต่อหน้าที่ ได้คะแนนเท่ากับร้อยละ ๙๔.๐๙ ซึ่งอยู่ในระดับสูงมาก และ ความปลอดจากทุจริตเชิงนโยบาย ได้คะแนนเท่ากับร้อยละ ๘๙.๓๗ ซึ่งอยู่ในระดับสูงมาก

 จุดเด่น – หน่วยงานไม่มีเรื่องที่ถูกกล่าวหาและชี้มูลความผิดจากสำนักงาน ป.ป.ช. และสำนักงาน ป.ป.ท. ในช่วงระยะเวลาระหว่างวันที่ ๑ กรกฎาคม ๒๕๕๙ ถึง ๓๐ เมษายน ๒๕๖๐ ตลอดจนเจ้าหน้าที่ในหน่วยงานมีการปฏิบัติหน้าที่ด้วยความซื่อสัตย์ปลอดจากการรับสิ่งของ หรือการเรียกรับเงินและประโยชน์อื่นๆ

๕.๒.๔ ดัชนีวัฒนธรรมคุณธรรมในองค์กร (Integrity Culture Index) โดยประเมินจากมุมมองความคิดเห็นของเจ้าหน้าที่ในหน่วยงาน และเอกสารหลักฐานเชิงประจักษ์ แบ่งเป็น ๓ ตัวชี้วัดหลัก คือ การสร้างวัฒนธรรมสุจริตในหน่วยงาน มี ๓ ตัวชี้วัดย่อย การป้องกันผลประโยชน์ทับซ้อน มี ๑ ตัวชี้วัดย่อย และการป้องกันและปราบปรามทุจริตในหน่วยงาน มี ๒ ตัวชี้วัดย่อย
ผลคะแนนภาพรวม พบว่า ตัวชี้วัดดัชนีวัฒนธรรมคุณธรรมในองค์กร ค่าน้ำหนัก ร้อยละ ๑๖.๐๐ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๙๖.๔๙ และคะแนนหลังถ่วงน้ำหนัก ร้อยละ ๑๕.๔๔ ในตัวชี้วัดย่อยการสร้างวัฒนธรรมสุจริตในหน่วยงาน ได้คะแนนเท่ากับร้อยละ ๙๐.๙๔ ซึ่งอยู่ในระดับสูงมาก การป้องกันผลประโยชน์ทับซ้อน ได้คะแนนเท่ากับร้อยละ ๙๘.๗๕ ซึ่งอยู่ในระดับ สูงมาก และการป้องกันและปราบปรามทุจริตในหน่วยงาน ได้คะแนนเท่ากับร้อยละ ๙๗.๕๖ ซึ่งอยู่ในระดับสูงมาก

 จุดเด่น –หน่วยงานมีแผนป้องกันและปราบปรามทุจริตที่นำไปสู่การปฏิบัติและมีประสิทธิภาพอย่างเป็นรูปธรรม ตลอดจนมีการดำเนินการตรวจสอบภายในหน่วยงานอย่างอิสระ ไม่ถูกแทรกแซงจากผู้มีอำนาจ และมีการป้องกันปราบปรามทุจริตได้อย่างมีประสิทธิภาพสูง

 ๕.๒.๕ ดัชนีคุณธรรมการทำงานในหน่วยงาน (Work Integrity Index) โดยประเมินจากมุมมองความคิดเห็นของเจ้าหน้าที่ในหน่วยงาน ผู้มีส่วนได้ส่วนเสีย และเอกสารหลักฐานเชิงประจักษ์ แบ่งเป็น ๒ ตัวชี้วัดหลัก คือ มาตรฐานและคุณธรรมในการปฏิบัติงาน มี ๒ ตัวชี้วัดย่อย และคุณธรรมในการบริหารงาน มี ๔ ตัวชี้วัดย่อย ผลคะแนนภาพรวม พบว่า ตัวชี้วัดดัชนีวัฒนธรรมคุณธรรมในการทำงานในหน่วยงาน ค่าน้ำหนัก ร้อยละ ๑๘.๐๐ โดยคะแนนที่ได้ (ยังไม่ถ่วงน้ำหนัก) คิดเป็นร้อยละ ๘๘.๔๘ และคะแนนหลังถ่วงน้ำหนัก ร้อยละ ๑๕.๙๓ ในตัวชี้วัดย่อยมาตรฐานและคุณธรรมในการปฏิบัติงาน ได้คะแนนเท่ากับร้อยละ ๗๙.๐๗ ซึ่งอยู่ในระดับสูง และคุณธรรมในการบริหารงาน ได้คะแนนเท่ากับร้อยละ ๙๔.๑๓ ซึ่งอยู่ในระดับสูงมาก

 จุดเด่น – ประเด็นแรก เจ้าหน้าที่ในหน่วยงานมีความเป็นธรรมต่อผู้รับบริการ มีการแสดงขั้นตอนการปฏิบัติงานและระยะเวลาที่ใช้ในการดำเนินการให้ผู้ใช้บริการอย่างชัดเจน ประเด็นที่สองหน่วยงานมีการบริหารงบประมาณอย่างโปร่งใส คุ้มค่า และเกิดประโยชน์สูงสุด โดยเมื่อมีการใช้จ่ายเงินงบประมาณแล้ว มีการรายงานตามข้อเท็จจริง ประเด็นที่สาม หัวหน้างานของหน่วยงานมอบหมายงานให้แก่ใต้ผู้บังคับบัญชา ตามภารกิจ หน้าที่ ความรับผิดชอบ และ ไม่สั่งงานเกี่ยวกับธุระส่วนตัว

 จุดที่ควรพัฒนา –หน่วยงานควรเพิ่มหลักฐานเชิงประจักษ์ในบางประเด็น เพื่อความสมบูรณ์ของดัชนีคุณธรรมการทำงานในหน่วยงาน ในการประเมินครั้งถัดไป นั้นคือ รายงานผลการปฏิบัติงานตามคู่มือหรือมาตรฐานการปฏิบัติงานตามภารกิจหลัก

**๕.๓ ข้อเสนอแนะ**

 สำหรับข้อเสนอแนะ ที่ปรึกษาได้มีการกำหนดการนำเสนอออกเป็นประเด็นๆ ดังต่อไปนี้

 ๑) ในมุมมองของผู้รับบริการหรือผู้มีส่วนได้ส่วนเสีย เห็นว่า ประชาชนผู้มีส่วนได้ส่วนเสียต้องการให้เจ้าหน้าที่บางท่านปฏิบัติงานด้วยความเท่าเทียมมากขึ้น และการใช้จ่ายงบประมาณบางอย่างประชาชนบางส่วนต้องการให้หน่วยงานมีความชัดเจนเพิ่มขึ้นจากเดิม เพื่อป้องกันการทุจริตในองค์กร

 ๒) ในมุมมองด้านหลักฐานเชิงประจักษ์ พบว่า องค์การบริหารส่วนตำบลโค้งยาง ควรเพิ่มหลักฐานเอกสารเชิงประจักษ์ในส่วนของดัชนีและตัวชี้วัดที่ไม่สมบูรณ์ เช่น จำนวนโครงการที่มีการดำเนินการเกี่ยวกับการเปิดเผยข้อมูลการจัดซื้อจัดจ้าง และรายงานผลการปฏิบัติงานตามคู่มือหรือมาตรฐานการปฏิบัติงานตามภารกิจหลัก